Oberuzwil - Alemannische Wikipedia

# Oberuzwil

### Us der alemannische Wikipedia, der freie Dialäkt-Enzyklopedy

Wappe
Basisdate
Chanton: | St. Gallen
Bezirk: | Wahlkreis Wil
BFS-Nr.: | 3407
PLZ: | 9242
Koordinate: | 47° 26' n. Br. 9° 7' ö. L.
Höchi: | 560 m ü. M.
Flächi: | 14.11 km²
Iwohner: | 5571 (1. Januar 2004)
Websyte: | www.oberuzwil.ch
Charte

Oberuzwil isch e ländlichi Gmaind im Wahlchrais Wil vom Kantoo Sanggale i de Schwiz. D Gmaind lit im Untertoggeburg und het öppe 5500 Iiwohner. Si bestoot us de Dörfer Bichwil und Nidrglatt und merere chliine Wiiler und grenzt a Uzwil, Oberbüre, Flowil, Degersche und Lütisburg.

Im Süde vode Gmaind stoot de Eppeberg, won öppe 800 m höch isch und vo wo me bi guetem Wetter bis über de Bodesee luege cha. Im Weschte ghört de Bettenauerwaier zumene beliebte Usflugsziil.

## [ändere] Gschicht

Bichwil

De Ort Oberuzwil erschint underem Name Uzzinwilare zerschtmol 819 und 824 i Uurchunde vom Chloschter Sanggale. Bichwil werd zerschtmol inere Urchund usem Joor 865 gnennt, als Pichilinwilare. Im Mittelalter isch s Gebiet vode Gmaind usem Fraigricht Oberuzwil, em Fraigricht Homberg (Nidrglatt, Hailigetschwil) und em Gricht Eppeberg (Bichwil) bestande, wäret s Dörfli Riggetschwil zude Fraiwaibelhueb Tegerschen (Degersheim) ghört het. Die oberi Grichtsbarkait isch de Groofe vo Toggeburg unterstande.

D Herre vo Eppeberg sind zerschtmol mitem Hainrich I. von Bichwil (1222) und em Chuonrat I. von Eppenberg (1259) in Erschinig trete. 1521 isch d Burg Eppeberg vom Blitz troffe worde und samte Burgherrin abbrennt. S Gschlecht vo de Eppeberg isch den verarmt und die nidri Grichtsbarkait uf d Here vo Thurn und Taxis übergange. Hüt haltet sich im Dorf Bichwil s Grücht, ass vode Burg Eppeberg en unterirdische Ghaimgang is Dorf füeri, doch physikalischi Messige vode ETH Züri hend kai Hiiwiis uf de Tunel gfunde.

1803 sind d Dörfer Oberuzwil, Nidrglatt und Bichwil zu de politische Gmaind Oberuzwil verbunde worde. Hüt sind d Dörfer Oberuzwil und Bichwil mitem Industriort Uzwil zämegwachse.

## [ändere] Bekannti Lüt us de Gmaind

- Emil Abderhalden, Psycholog und Entdecker vode Abderhaldenschen Abwehrferment
- Franco Carlotto, Schauspiler, Modell, "Mr. World Fitness"
- Isaak Gröbli, Erfinder vode Schifflistickmaschine

## [ändere] Weblinks

- Offizielle Website der Gemeinde Oberuzwil

Panoramabild vo Uzwil-Oberuzwil vom Eppenberg us gsie. Im Vordergrund vo links noch rechts: Bichwil; im Hintergrund: Oberuzwil, Industrii Uzwil, Nideruzwil.

Koordinate: 47° 26' N, 9° 8' O |

Vun "http://als.wikipedia.org../../../o/b/e/Oberuzwil.html"

Kategori: Ort (Kanton Sankt Galle)

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- Deutsch
- English
- Français
- Italiano
- Português